CELEX: 32020Y0619(01)
Language: lv
Date: 2020-06-02 00:00:00
Title: Eiropas Sistēmisko risku kolēģijas Lēmums (2020. gada 2. jūnijs) par noteiktu pārskatu atcelšanu par darbībām un pasākumiem, kas veikti saskaņā ar Eiropas Sistēmisko risku kolēģijas Ieteikumu ESRK/2014/1 un Ieteikumu ESRK/2015/2 (ESRK/2020/10) 2020/C 205/07

19.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  C 205/13
               
            
         EIROPAS SISTĒMISKO RISKU KOLĒĢIJAS LĒMUMS
         (2020. gada 2. jūnijs)
         par noteiktu pārskatu atcelšanu par darbībām un pasākumiem, kas veikti saskaņā ar Eiropas Sistēmisko risku kolēģijas Ieteikumu ESRK/2014/1 un Ieteikumu ESRK/2015/2
         (ESRK/2020/10)
         (2020/C 205/07)
         EIROPAS SISTĒMISKO RISKU KOLĒĢIJAS VALDE,
         ņemot vērā Līgumu par Eiropas Savienības darbību,
         Ņemot vērā Eiropas Parlamenta un Padomes Regulu (ES) Nr. 1092/2010 (2010. gada 24. novembris) par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (1) un jo īpaši tās 3. panta 2. punkta f) apakšpunktu,
         ņemot vērā Eiropas Sistēmisko risku kolēģijas Lēmumu ESRK/2011/1 (2011. gada 20. janvāris), ar ko pieņem Eiropas Sistēmisko risku kolēģijas Reglamentu (2), un jo īpaši tā 20. pantu,
         tā kā:
         
                     (1)
                  
                  
                     Eiropas Sistēmisko risku kolēģijas Ieteikuma ESRK/2014/1 (3) 2.3.1.–2.3.3. iedaļā minētā ieteikuma adresāti tiek lūgti katrus trīs gadus sniegt pārskatu Eiropas Sistēmisko risku kolēģijai (ESRK), ECB Padomei un Komisijai par pasākumiem, ko tie veikuši, lai atbilstu ieteikumam, vai pienācīgi pamatot savu bezdarbību. Pirmie katra adresāta pārskati bija jānosūta līdz 2016. gada 30. jūnijam. Pirmo saņemto pārskatu kopums kalpoja par pamatu ESRK pirmajam atbilstības novērtējumam par Ieteikuma ESRK/2014/1 īstenošanu. Novērtējuma secinājumus ESRK Valde apstiprināja 2019. gada 1. februārī, bet Kopsavilkuma atbilstības pārskats, kurā sniegts novērtējums par to, kā adresāti īsteno Ieteikumu ESRK/2014/1, tika publicēts ESRK interneta vietnē 2019. gada maijā.
                  
               
                     (2)
                  
                  
                     Eiropas Sistēmisko risku kolēģijas Ieteikuma ESRK/2015/2 (4) 2.3.1. iedaļā attiecīgās iestādes tiek lūgtas reizi divos gados sniegt ESRK un ECB Padomei pārskatu par darbībām, kas veiktas, reaģējot uz minēto ieteikumu, vai pienācīgi pamatot savu bezdarbību. Pirmie katras attiecīgās iestādes pārskati bija jāsniedz līdz 2017. gada 30. jūnijam. Joprojām tiek veikts ieteikuma ievērošanas novērtējums.
                  
               
                     (3)
                  
                  
                     Ar Eiropas Sistēmisko risku kolēģijas Lēmumu ESRK/2019/15 (5) par vienu gadu līdz 2020. gada 30. jūnijam tika atlikti atbilstoši Ieteikumiem ESRK/2014/1 un ESRK/2015/2 noteikto otro pārskatu iesniegšanas termiņi.
                  
               
                     (4)
                  
                  
                     ESRK dalībnieki un Ieteikumu ESRK/2014/1 un ESRK/2015/2 adresāti izvērtē koronavīrusa izraisītās slimības (COVID-19) sekas un veic virkni pasākumu, kuru mērķis ir tās ietekmes uz finanšu stabilitāti mazināšana. Ņemot vērā ievērojamos izaicinājumus, kas saistīti ar COVID-19 izplatīšanos, ir piemēroti, ka adresātiem vairs netiek lūgts atbilstoši Ieteikumiem ESRK/2014/1 un ESRK/2015/2 iesniegt otros pārskatus, kuru termiņš ir 2020. gada 30. jūnijs.
                  
               
                     (5)
                  
                  
                     Šīm lēmumam nebūtu jāietekmē lūgumus sniegt jebkādus turpmākus pārskatus saskaņā ar Ieteikumiem ESRK/2014/1 un ESRK/2015/2,
                  
               IR PIEŅĒMUSI ŠO LĒMUMU.
         
            1. pants
            Noteiktu pārskatu par darbībām un veiktajiem pasākumiem atcelšana
            
               1.   Ieteikuma ESRK/2014/1 adresātiem vairs netiek lūgts iesniegt otro pārskatu, kura termiņš ir 2020. gada 30. jūnijs, par pasākumiem, ko tie veikuši, lai atbilstu minētajam ieteikumam, vai pienācīgi pamatot jebkādu bezdarbību.
               Nekas no 1. punktā noteiktā neietekmē lūgumu iesniegt turpmākos pārskatus atbilstoši Ieteikuma ESRK/2014/1 noteikumiem.
            
            
               2.   Ieteikuma ESRK/2015/2 adresātiem vairs netiek lūgts iesniegt otro pārskatu, kura termiņš ir 2020. gada 30. jūnijs, par darbībām, kas veiktas, reaģējot uz minēto ieteikumu, vai pienācīgi pamatot jebkādu bezdarbību.
               Nekas no 2. punktā noteiktā neietekmē lūgumu iesniegt turpmākos pārskatus atbilstoši Ieteikuma ESRK/2015/2 noteikumiem.
            
         
         
            2. pants
            Stāšanās spēkā
            Šis lēmums stājas spēkā 2020. gada 3. jūnijā.
         
         
            Frankfurtē pie Mainas, 2020. gada 2. jūnijā
            
               
                  ESRK Valdes vārdā –
               
               
                  ESRK Sekretariāta vadītājs
               
               Francesco MAZZAFERRO
            
         
         
            (1)  OV L 331, 15.12.2010., 1. lpp.
         
         
            (2)  OV C 58, 24.2.2011., 4. lpp.
         
         
            (3)  Eiropas Sistēmisko risku kolēģijas Ieteikums ESRK/2014/1 (2014. gada 18. jūnijs) par norādījumiem pretciklisko kapitāla rezervju normas noteikšanai (OV C 293, 2.9.2014., 1. lpp.).
         
            (4)  Eiropas Sistēmisko risku kolēģijas Ieteikums ESRK/2015/2 (2015. gada 15. decembris) par makrouzraudzības politikas pasākumu pārrobežu ietekmes novērtēšanu un brīvprātīgu savstarpēju atzīšanu (OV C 97, 12.3.2016., 9. lpp.).
         
            (5)  Eiropas Sistēmisko risku kolēģijas Lēmums ESRK/2019/15 (2019. gada 28. jūnijs) par noteiktu pārskatu atlikšanu par darbībām un pasākumiem, kas veikti saskaņā ar Eiropas Sistēmisko risku kolēģijas Ieteikumu ESRK/2014/1 un Ieteikumu ESRK/2015/2 (OV C 264, 6.8.2019., 2. lpp.).